钦定古今图书集成/明伦汇编/闺媛典/第197卷 > 汪元沛妻程氏
## 钦定古今图书集成/明伦汇编/闺媛典/第197卷 > 汪元沛妻程氏

按《婺源县志》：“程氏，休宁山斗人，封官汪元沛妻。沛亡，
遗孤一栋，家甚贫。氏年二十二，执女红度日，备尝辛
苦。栋就外傅，无以供修脯，时制履袜，令子虔跽奉傅，
傅甚用恻。或劝氏令子徙业，氏弗听，教愈笃。子卒登
乙酉贤书，试宰清河，为良牧。氏赠孺人，卒年七十四。”